title: Директива 2008/79/ЕО на Комисията от 28 юли 2008 година за изменение на Директива 98/8/ЕО на Европейския парламент и на Съвета с цел включване на йодопропинил бутилкарбамат (IPBC) като активно вещество в приложение I към нея (Текст от значение за ЕИП)

text:
               29.7.2008

               BG

               Официален вестник на Европейския съюз

               L 200/12

      ДИРЕКТИВА 2008/79/ЕО НА КОМИСИЯТА

   от 28 юли 2008 година
   за изменение на Директива 98/8/ЕО на Европейския парламент и на Съвета с цел включване на йодопропинил бутилкарбамат (IPBC) като активно вещество в приложение I към нея
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на биоциди на пазара (1), и по-специално член 16, параграф 2, втора алинея от нея,
   като има предвид, че:

               (1)

               Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) установява списък с активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва IPBC.

               (2)

               Съгласно Регламент (ЕО) № 1451/2007 е направена оценка на IPBC в съответствие с член 11, параграф 2 от Директива 98/8/ЕО за употреба в продуктов тип 8, на консерванти за дърво, определени в приложение V към Директива 98/8/ЕО.

               (3)

               Дания бе определена за докладваща държава-членка и на 29 септември 2006 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 Постоянният комитет по биоцидите включи на 22 февруари 2008 г. констатациите от прегледа в доклад за оценка.

               (5)

               Направените проучвания сочат, че биоцидите, използвани като консерванти за дърво и съдържащи IPBC, могат да отговорят на изискванията на член 5 от Директива 98/8/ЕО. Поради това е целесъобразно IPBC да бъде включен в приложение I, за да се гарантира, че във всички държави-членки разрешителните за биоциди, използвани като консерванти за дърво и съдържащи IPBC, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО.

               (6)

               Въз основа на констатациите от доклада за оценка е уместно при издаването на разрешения за продуктите да се изисква прилагането на мерки за намаляване на риска от продукти, съдържащи тиаметоксам и използвани като консерванти за дърво, за да се осигури свеждане на рисковете до приемливо ниво в съответствие с член 5 от Директива 98/8/ЕО и приложение VI към нея. По-специално следва да се вземат подходящи мерки за защита на почвени и водни участъци от околната среда след прилагане на продуктите, тъй като по време на оценяването бяха установени неприемливи рискове за такива участъци, а продуктите, предназначени за промишлена и/или професионална употреба, следва да се използват с подходяща защитна екипировка, ако установеният риск за промишлени и/или професионални потребители не може да се намали с други средства.

               (7)

               Важно е разпоредбите на настоящата директива да се прилагат едновременно във всички държави-членки, за да се осигури еднаквото третиране на пазара на биоциди, съдържащи активното вещество IPBC, както и да се улесни правилното функциониране на пазара на биоциди като цяло.

               (8)

               Следва да се отпусне разумен период от време, преди дадено активно вещество да бъде включено в приложение I, с цел да се позволи на държавите-членки и на заинтересованите страни да се подготвят за произтичащите от това нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който, в съответствие с член 12, параграф 1, буква в), подточка ii) от Директива 98/8/ЕО, започва от датата на включване.

               (9)

               След включването, на държавите-членки следва да се предостави разумен срок за прилагане на член 16, параграф 3 от Директива 98/8/ЕО, и по-специално за издаване, изменение или отменяне на разрешителни за биоцидни продукти от продуктов тип 8, съдържащи IPBC, с цел да се осигури привеждането им в съответствие с Директива 98/8/ЕО.

               (10)

               Поради това Директива 98/8/ЕО следва да бъде съответно изменена.

               (11)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки приемат и публикуват не по-късно от 30 юни 2009 г. законовите, подзаконовите и административните разпоредби, необходими за спазване на настоящата директива. Те незабавно предават на Комисията текста на горепосочените разпоредби и прилагат таблица за съответствието на въпросните разпоредби с настоящата директива.
   Те прилагат тези разпоредби от 1 юли 2010 г.
   Когато държавите-членки приемат тези разпоредби, в тях се съдържа позоваване на настоящата директива или позоваването се извършва при официалното им публикуване. Условията и редът на позоваване се определят от държавите-членки.
   2.   Държавите-членки предават на Комисията текста на основните разпоредби от националното си законодателство, които те приемат в областта, уредена от настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 28 юли 2008 година.

            За Комисията

         Stavros DIMAS

            Член на Комисията

      (1)  ОВ L 123, 24.4.1998 г., стр. 1. Директива, последно изменена с Директива 2008/31/ЕО (ОВ L 81, 20.3.2008 г., стр. 57).

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се включва следната позиция № 11:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване отнасящи се за активните вещества в тях)

                     Дата на изтичане на срока за включване

                     Продуктов тип

                     Специални разпоредби (1)

                     „11

                     Йодопропинил бутилкарбамат (IPBC)

                     3-iodo-2-propynyl butylcarbamate
                     ЕО №: 259-627-5
                     CAS №: 55406-53-6

                     980 g/kg

                     1 юли 2010 година

                     30 юни 2012 година

                     30 юни 2020 година

                     8

                     Държавите-членки гарантират, че при издаването на разрешителни се спазват следните условия:

                                 Предвид на допусканията, направени по време на оценката на риска, продукти, разрешени за промишлена и/или професионална употреба, трябва да се използват с подходяща лична защитна екипировка, освен ако в заявлението за разрешително за ползване на продукта може да се демонстрира, че рисковете за промишлените и професионалните потребители могат да се намалят до приемливо равнище с други средства.

                                 С оглед на установените рискове за почвени и водни участъци трябва да се вземат подходящи мерки за намаляване на риска с цел защита на тези участъци. По-конкретно, етикетите и/или спецификациите за безопасност на разрешените за промишлена употреба продукти да указват, че обработеният наскоро дървен материал трябва да бъде съхраняван след обработването си на закрито или върху непропусклива твърда основа, за да се предотврати прякото попадане на веществото в почвата или във води, и че всички загуби трябва да се събират за повторна употреба или депониране.“

         (1)  Във връзка с прилагането на общите принципи от приложение VI, съдържанието и заключенията на докладите за оценка са на разположение на интернет адреса на Комисията: http://ec.europa.eu/comm/environment/biocides/index.htm


title: Директива на Съвета от 24 юли 1986 година относно прилагането на принципа на равното третиране на мъжете и жените в професионалните социалноосигурителни схеми

text:
Важна правна забележка

|

31986L0378

Официален вестник n° L 225 , 12/08/1986 стр. 0040 - 0042 специално финландско издание: глава 5 том 4 стр. 0083  специално шведско издание: глава 5 том 4 стр. 0083  специално чешко издание глава 05 том 01 стр. 327  - 329 специално испанско издание глава 05 том 01 стр. 327  - 329 специално унгарско издание глава 05 том 01 стр. 327  - 329 специално литвийско издание глава 05 том 01 стр. 327  - 329 LV.ES глава 05 том 01 стр. 327  - 329 MT.ES глава 05 том 01 стр. 327  - 329 PL.ES глава 05 том 01 стр. 327  - 329 SK.ES глава 05 том 01 стр. 327  - 329 специално словенско издание глава 05 том 01 стр. 327  - 329

		19860724Директива на Съветаот 24 юли 1986 годинаотносно прилагането на принципа на равното третиране на мъжете и жените в професионалните социалноосигурителни схеми(86/378/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 100 и 235 от него,като взе предвид предложението на Комисията [1],като взе предвид становището на Асамблеята [2],като взе предвид становището на Икономическия и социален комитет [3],като има предвид, че Договорът предвижда всяка държава-членка да осигури прилагането на принципа, че мъжете и жените следва да получават равно заплащане за еднакъв труд; като има предвид, че под "заплащане" следва да се разбира основната или минималната заплата или трудово възнаграждение и всяко друго възнаграждение в брой или в натура, което работникът получава пряко или непряко от своя работодател във връзка с работата си;като има предвид, че обикновено принципът за равното заплащане се прилага пряко в случаите, в които дискриминацията може да се установи с помощта само на критериите за равно третиране и за равно заплащане, но че има и случаи, при които прилагането на този принцип предполага предприемането на допълнителни мерки, които по-точно да определят неговия обхват;като има предвид, че член 1, параграф 2 от Директива 76/207/ЕИО на Съвета от 9 февруари 1976 г. относно прилагането на принципа на равното третиране на мъжете и жените по отношение на достъпа до заетост, професионална квалификация и развитие и условията на труд [4] предвижда, с оглед постепенното прилагане на принципа на равното третиране в сферата на социалното осигуряване, Съветът да приеме, по предложение на Комисията, разпоредби, които да определят именно обхвата, значението и обстоятелствата, при които се прилага този принцип; като има предвид, че за целта Съветът прие Директива 79/7/ЕИО от 19 декември 1978 г. относно постепенното прилагане на принципа на равното третиране на мъжете и жените в сферата на социалното осигуряване [5];като има предвид, че член 3, параграф 3 от Директива 79/7/ЕИО предвижда с оглед осигуряване на прилагането на принципа на равното третиране в професионалните схеми, Съветът да приеме, по предложение на Комисията, разпоредби, които да определят именно обхвата, значението и обстоятелствата, при които се прилага този принцип;като има предвид, че принципът на равното третиране следва да бъде прилаган в професионалните социалноосигурителни схеми, които осигуряват закрила срещу рисковете, предвидени в член 3, параграф 1 от Директива 79/7/ЕИО, както и в онези схеми, които по смисъла на Договора предвиждат предоставянето на всякакви други изгоди в пари или в натура за работниците или служителите;като има предвид, че прилагането на принципа на равното третиране не засяга разпоредбите относно закрилата на жените поради майчинство,ПРИЕ НАСТОЯЩАТА ДИРЕКТИВА:Член 1Настоящата директива има за цел прилагането на принципа на равното третиране на мъжете и жените в професионалните социалноосигурителни схеми, наричан по-долу "принцип на равното третиране".Член 21. "Професионални социалноосигурителни схеми" означава схемите, които не са регулирани от Директива 79/7/ЕИО и които имат за цел да предоставят на работници, независимо дали са заети или самостоятелно заети лица, в рамките на едно предприятие или група от предприятия, област на икономическа дейност или професионален сектор, или група професионални сектори, обезщетения, предназначени да допълнят или да заместят обезщетенията, предвидени в законно установените социалноосигурителни схеми, независимо дали участието в тези схеми е задължително или доброволно.2. Настоящата директива не се прилага по отношение на:a) индивидуалните трудови договори;б) схемите, които имат само един участник;в) за наемните работници - застрахователни договори, по които работодателят не е страна;г) факултативните разпоредби на професионалните схеми, които се предлагат индивидуално на участниците, с цел да им бъдат гарантирани:- било допълнителни обезщетения,- било избор на дата, на която да започне изплащането на основните обезщетения, или избор между няколко вида обезщетения.Член 3Настоящата директива се прилага по отношение на трудоспособното население, включително на самостоятелно заетите лица, лицата, които са прекъснали дейността си поради заболяване, майчинство, злополука или принудителна безработица, и на лицата, търсещи работа, както и по отношение на пенсионираните работещи или работещите с увреждания.Член 4Настоящата директива се прилага по отношение на:a) професионалните схеми, които осигуряват закрила срещу следните рискове:- болест,- инвалидност,- старост, включително и преждевременно пенсиониране,- трудови злополуки и професионални болести,- безработица;б) професионалните схеми, които предвиждат други социални обезщетения в брой или в натура, и по-специално обезщетения за преживели и семейни добавки, ако се предоставят на заетите лица и по този начин представляват възнаграждение, изплатено от работодателя на работещия за извършената от него работа.Член 51. В съответствие с условията, предвидени в последващите разпоредби, принципът на равното третиране предполага, че не се допуска каквато и да е дискриминация, основана на пола, пряко или непряко, особено чрез позоваване на брачното или семейното положение, и по-специално по отношение на:- приложното поле на схемите и условията за достъп до тях;- задължението за внасяне на осигурителните вноски и изчисляването на вноските;- изчисляването на обезщетенията, включително и увеличенията, дължими за съпрузи и лица на издръжка, и условията, които определят продължителността и запазването на правото на обезщетение.2. Принципът на равното третиране не засяга разпоредбите относно закрилата на жените по време на майчинство.Член 61. Разпоредбите, които противоречат на принципа на равното третиране са онези, които се основават на пола, пряко или косвено, по-специално чрез позоваване на брачното или семейното положение, при:a) определянето на лицата, които могат да участват в дадена професионална схема;б) определянето на задължителния или доброволония характер на участието в професионална схема;в) установяването на различни правила по отношение на възрастта за включване в схемата или на изисквания за минимален трудов стаж или минимален период на участие в схемата, необходими за получаване на обезщетения;г) предвиждането на различни правила, с изключение на мерките, предвидени в букви з) и и) за възстановяване на вноските, когато работещият напусне схемата, без да е изпълнил изискванията, които му гарантират право на дългосрочни обезщетения;д) определянето на различни условия за предоставяне на обезщетения или запазването на тези обезщетения за работещите от единия от двата пола;е) определянето на различна възраст за пенсиониране;ж) преустановяване на запазването или придобиването на права по време на отпуск по майчинство или на отпуск по семейни причини, който се полага по закон или по силата на споразумение и се изплаща от работодателя;з) определянето на различни нива на обезщетенията, с изключение на необходимите за отчитане на факторите на актюерските изчисления, които са различни за двата пола в случаите на обезщетения, определяни на базата на осигурителните вноски;и) определянето на различни нива на вноските на работниците;определянето на различни нива на вноските на работодателите в случаите на обезщетения, определяни на базата на вноските, с изключение на насочените към изравняване на размера на тези обезщетения;й) предвиждането на различни стандарти или на стандарти, приложими само по отношение на работещите от определен пол, с изключение на предвиденото в букви з) и и) относно гаранцията или запазването на правото на обезщетения, когато работникът напусне схемата.2. Когато предоставянето на обезщетения, попадащи в обхвата на настоящата директива, се извършва по преценка на органите за управление на схемата, то тези органи трябва да се съобразяват с принципа на равното третиране.Член 7Държавите-членки предприемат всички необходими мерки:a) за да бъдат или да могат да бъдат обявени за нищожни или да могат да бъдат изменени разпоредбите, които противоречат на принципа на равното третиране и които са включени в правно задължителните колективни трудови договори, в правилниците за вътрешния ред на предприятията или във всички други разпоредби, свързани с професионалните схеми.б) за да не могат да бъдат одобрявани или разширявани по административен път схемите, в които се съдържат подобни разпоредби.Член 81. Най-късно до 1 януари 1993 г. държавите-членки предприемат необходимите мерки за преразглеждане на разпоредбите на професионалните схеми, които противоречат на принципа на равното третиране.2. Настоящата директива не възпрепятства възможността правата и задълженията, произтичащи от участието за определен период в професионална схема преди нейното преразглеждане, да останат предмет на разпоредбите на действаща през този период схема.Член 9Държавите-членки могат да отложат задължителното прилагане на принципа на равното третиране, що се отнася до:a) определянето на пенсионната възраст за предоставяне на пенсия за старост или за прослужено време, както и евентуалните последици, които могат да произтекат за други обезщетения:- било до датата, на която е постигнато това равенство в законно установените схеми,- било най-късно до момента, докато дадена директива не наложи това равенство.б) наследствените пенсии, докато дадена директива не наложи принципа на равното третиране в законно установените социалноосигурителни схеми в тази връзка;в) прилагането на член 6, параграф 1, буква и), първа алинея за отчитане на различните фактори на актюерските изчисления най-късно до изтичането на тринадесетгодишния период от нотифицирането на настоящата директива.Член 10Държавите-членки въвеждат в националните си законодателства необходимите мерки, за да дадат възможност на всички лица, които смятат, че са ощетени поради неприлагането на принципа на равното третиране, да предявят своите претенции по съдебен ред след евентуалното сезиране на други компетентни органи.Член 11Държавите-членки предприемат необходимите мерки за защита на работниците срещу всяко уволнение, което представлява реакция от страна на работодателя на жалба, подадена в рамките на предприятието, или на предприета съдебна процедура, насочени към спазването на принципа на равното третиране.Член 121. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, не по-късно от три години след нотифицирането ѝ [6]. Те незабавно информират Комисията за това.2. Не по-късно от пет години след нотифицирането на настоящата директива държавите-членки предоставят на Комисията цялата необходима информация, за да ѝ дадат възможност да изготви доклад относно прилагането на настоящата директива, който да внесе в Съвета.Член 13Адресати на настоящата директива са държавите-членки.Съставено в Брюксел на 24 юли 1986 година.За СъветаПредседателA. Clark[1] ОВ C 134, 21.5.1983 г., стр. 7.[2] ОВ C 117, 30.4.1984 г., стр. 169.[3] ОВ C 35, 9.2.1984 г., стр. 7.[4] ОВ L 39, 14.2.1976 г., стр. 40.[5] ОВ L 6, 10.1.1979 г., стр. 24.[6] Държавите-членки са уведомени за настоящата директива на 30 юли 1986 г.--------------------------------------------------


title: Директива 1999/90/EО на Съвета от 15 ноември 1999 година за изменение на Директива 90/539/ЕИО относно ветеринарно-санитарните изисквания за търговията в Общността и вноса от трети страни на домашни птици и яйца за люпене

text:
Важна правна забележка

|

31999L0090

Официален вестник n° L 300 , 23/11/1999 стр. 0019 - 0021 специално чешко издание глава 3 том 27 стр. 122  - 124 специално испанско издание глава 3 том 27 стр. 122  - 124 специално унгарско издание глава 3 том 27 стр. 122  - 124 специално литвийско издание глава 3 том 27 стр. 122  - 124 LV.ES глава 3 том 27 стр. 122  - 124 MT.ES глава 3 том 27 стр. 122  - 124 PL.ES глава 3 том 27 стр. 122  - 124 SK.ES глава 3 том 27 стр. 122  - 124 специално словенско издание глава 3 том 27 стр. 122  - 124

		19991115Директива 1999/90/EО на Съветаот 15 ноември 1999 годиназа изменение на Директива 90/539/ЕИО относно ветеринарно-санитарните изисквания за търговията в Общността и вноса от трети страни на домашни птици и яйца за люпенеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението от Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) член 12, параграф 1 от Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене [4], установява правилата, които се прилагат за домашни птици и яйца за люпене, предназначени за държави-членки или за региони на държави-членки, статусът на които е бил признат в съответствие с член 12, параграф 2 от посочената директива;(2) Решение 93/152/ЕИО на Комисията от 8 февруари 1993 г. относно определяне на критериите за ваксините, които трябва се използват срещу Нюкясълска болест по птиците в контекста на програмите за рутинна ваксинация [5], се прилага от 1 януари 1995 г.;(3) вследствие на това е подходящо да бъде изменена Директива 90/539/ЕИО на Съвета, по-специално член 12 от нея;(4) член 11 от директивата предвижда, поради практически съображения, специален режим за търговия в рамките на Общността на много малки пратки от домашни птици; търговията с щраусови птици следва, въпреки това, да бъде включена в общите разпоредби на директивата;(5) подходящо е да се изменят правилата за търговия, които се прилагат за трети страни чрез въвеждане на възможността за съставяне на допълнителни правила за внос на домашни птици и яйца за люпене, които предлагат ветеринарно-санитарни гаранции, най-малко еквивалентни на установените в глава II на Директива 90/539/ЕИО и освен това съдържат разпоредби за въвеждане на карантинни мерки;(6) освен това е подходящо, в светлината на Решение 1999/468/EО на Съвета от 28 юни 1999 г. за установяване на процедурите за упражняване на изпълнителните правомощия, предоставени на Комисията [6] да се измени Директива 90/539/ЕИО,ПРИЕ НАСТОЯЩАТА ДИРЕКТИВА:Член 1Директива 90/539/ЕИО се изменя, както следва:1. В член 11 се добавя следният параграф:"3. Разпоредбите на параграфи 1 и 2 не се прилагат за пратки, съдържащи продукти от щраусови птици или яйца за люпене от щраусови птици.";2. Член 12, параграф 1 се заменя със следното:"1. В случай на пратки от домашни птици и яйца за люпене от държави-членки или от региони на държави-членки, които ваксинират птиците, посочени в член 1, срещу Нюкясълска болест по птиците до държава-членка или регион в държава-членка, чийто статус бил установен в съответствие с параграф 2 по-долу, се прилагат следните правила:a) яйцата за люпене трябва да идват от стада, които:- не са ваксинирани, или- са ваксинирани чрез използване на инактивирана ваксина, или- са ваксинирани чрез използване на жива ваксина, при условие че това ваксиниране е извършено най-малко 30 дни преди събирането на яйцата за люпене;б) пилета на един ден (включително пилета, предназначени за подновяване на дивечовите стада) не трябва да са ваксинирани срещу Нюкясълска болест по птиците и трябва да са с произход от:- яйца за люпене, които отговарят на условията в буква a), и- люпилня, където работната практика гарантира, че такива яйца са отгледани в инкубатор в напълно различен период от време и на различно място от яйца, неотговарящи на условията в буква a);в) птиците за разплод и продукция трябва:- да не са били ваксинирани срещу Нюкясълска болест по птиците, и- да са били изолирани за 14 дни преди изпращането или в стопанство или в карантинен център под наблюдението на официален ветеринарен лекар. Във връзка с това никакви птици в стопанството по произход или карантинния център, което е приложимо, не могат да бъдат ваксинирани срещу Нюкясълска болест по птиците в рамките на 21 дни, предшестващи изпращането, и никакви птици, която не подлежат на изпращане не трябва да са влезли в стопанството или карантинния център през това време; освен това не може да бъде извършвана ваксинация извън карантинните центрове, и- да са преминали, в рамките на 14 дни преди изпращане, представителен серологичен тест, с негативен резултат, за откриване на антитела срещу Нюкясълска болест по птиците в съответствие с подробните правила, приети в съответствие с процедурата, установена в член 32;г) заклани птици трябва да идват от стада, които:- ако не са ваксинирани срещу Нюкясълска болест по птиците, отговарят на изискванията на трето тире на буква в),- ако са ваксинирани, са преминали, в рамките на 14 дни преди изпращането и на основата на представителна извадка, тест за изолиране на вируса на Нюкясълската болест по птиците в съответствие с подробните правила, приети в съответствие с процедурата, установена в член 32.";3. Член 12, параграф 4 се заличава.4. Член 26, параграф 2 се заменя със следното:"2. Комисията може, в съответствие с процедурата, установена в член 32, да определи, че вносни птици, яйца за люпене или птици, излюпени от вносни яйца, трябва да бъдат държани в карантина или изолирани за период, който не може да надвишава два месеца."5. Добавя се следният член:"Член 27aБез да се засягат членове 20, 22, 23 и 24, Комисията може, в съответствие с процедурата, установена в член 32, да реши да позволи за конкретен случай вноса на птици и яйца за люпене от трети страни, когато такъв внос не отговаря на разпоредбите на членове 20, 22, 23 и 24. За такъв внос се съставят подробни правила в съответствие със същата процедура. Тези правила предлагат гаранции за здравето на животните, които са най-малкото еквивалентни на гаранциите за здравето на животните, предложени в глава II на настоящата директива, включително задължителна карантина и тестване за инфлуенца по птиците, Нюкясълска болест по птиците и всяка друга съответна болест.";6. Член 32 се заменя със следното:"Член 321. Комисията се подпомага от Постоянния ветеринарен комитет, учреден с Решение 68/361/ЕИО [], съставен от представители на държавите-членки и председателстван от представител на Комисията.2. Представителят на Комисията представя на Комитета проектомерки, които да се вземат. Комитетът дава становището си по проекта в срок, който председателят може да определи съобразно спешността на въпроса. Становището се дава с мнозинството, установено в член 205, параграф 2 от Договора в случая на решения, които Съветът трябва да приеме по предложение на Комисията. Гласовете на представителите на държавите-членки в рамките на Комитета се претеглят по начина, определен в този член. Председателят не гласува.3. Комисията приема предвидените мерки, ако те са в съответствие със становището на Комитета.4. Ако предвидените мерки не са в съответствие със становището на Комитета, или не е представено становище, Комисията незабавно представя в Съвета предложение, отнасящо се до мерките, които да се вземат.5. Съветът, действащ с квалифицирано мнозинство, предприема действия по предложението в рамките на три месеца от датата на подаване.Ако в рамките на този период Съветът се произнесе с квалифицирано мнозинство, че отхвърля предложението, Комисията го преразглежда. Тя може да представи изменено предложение на Съвета, да представи отново същото предложение или да представи предложение за правен акт на основание на Договора.Ако Съветът не е приел предложените мерки за изпълнение или не е посочил, че отхвърля посочените мерки за изпълнение до изтичането на срока, те се приемат от Комисията.7. Член 33 се заменя със следното:"Член 331. Комисията се подпомага от Постоянния ветеринарен комитет, учреден с Решение 68/361/ЕИО, съставен от представители на държавите-членки и председателстван от представител на Комисията.2. Представителят на Комисията представя на Комитета проектомерки, които да се вземат. Комитетът дава становището си по проекта в срок, който председателят може да определи съобразно спешността на въпроса. Становището се дава с мнозинството, установено в член 205, параграф 2 от Договора в случай на решения, които Съвета трябва да приеме по предложение на Комисията. Гласовете на представителите на държавите-членки в рамките на Комитета се претеглят по начина, установен в този член. Председателят не гласува.3. Комисията приема предвидените мерки, ако те са в съответствие със становището на Комитета.4. Ако предвидените мерки не са в съответствие със становището на Комитета, или становище не е предоставено, Комисията незабавно представя в Съвета предложение, отнасящо се до мерките, които да се вземат.5. Съветът, действащ с квалифицирано мнозинство, предприема действия по предложението в рамките на 15 дни от датата на подаване.Ако в рамките на този период Съветът се произнесе с квалифицирано мнозинство, че отхвърля становището, Комисията го преразглежда. Тя може да представи на Съвета изменено предложение, да представи отново същото предложение или да представи предложение за правен акт на основание на Договора.Ако Съветът не е приел предложените мерки за изпълнение или не е посочил, че отхвърля посочените мерки за изпълнение до изтичането на срока, те се приемат от Комисията."Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 юли 2000 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на деня на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 15 ноември 1999 година.За СъветаПредседателK. Hemilä[1] ОВ C 15, 20.1.1996 г., стр. 13.[2] ОВ C 261, 9.9.1996 г., стр. 187.[3] ОВ C 153, 28.5.1996 г., стр. 46.[4] ОВ L 303, 31.10.1990 г., стр. 6. Директива, последно изменена с Акта за присъединяване от 1994 г.[5] ОВ L 59, 12.3.1993 г., стр. 35.[6] ОВ L 184, 17.7.1999 г., стр. 23.[] ОВ L 255, 18.10.1968 г., стр. 23."--------------------------------------------------


title: Директива 2008/99/ЕО на Европейския парламент и на Съвета от 19 ноември 2008 година относно защитата на околната среда чрез наказателно право (Текст от значение за ЕИП)

text:
               6.12.2008

               BG

               Официален вестник на Европейския съюз

               L 328/28

      ДИРЕКТИВА 2008/99/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 19 ноември 2008 година
   относно защитата на околната среда чрез наказателно право
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 175, параграф 1 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               В съответствие с член 174, параграф 2 от Договора политиката на Общността в областта на околната среда има за цел постигането на високо равнище на защита.

               (2)

               Общността е загрижена от увеличаването на нарушенията спрямо околната среда и техните последици, които все повече се разпростират отвъд границите на държавите, в които са извършени нарушенията. Тези нарушения застрашават околната среда и следователно изискват съответен отговор.

               (3)

               Опитът сочи, че съществуващите системи от санкции не са достатъчни, за да се постигне пълно спазване на законите за защита на околната среда. Това спазване може и следва да бъде подсилено от наличието на наказателноправни санкции, които показват обществено неодобрение от качествено различен характер в сравнение с административните санкции или механизмите за компенсация по гражданското право.

               (4)

               Общите правила относно престъпленията позволяват да се използват ефективни методи на разследване и взаимопомощ в рамките на държавите-членки и помежду им.

               (5)

               За да се постигне ефективна защита на околната среда, съществува особена нужда от по-възпиращи наказания за дейностите, увреждащи околната среда, които обикновено причиняват или е възможно да причинят значителна вреда на въздуха, включително стратосферата, на почвата, водата, животните или растенията, включително на опазването на видовете.

               (6)

               Неизпълнението на правно задължение, изискващо действие, може да има същите последици като активното поведение и поради това също следва да подлежи на съответно наказание.

               (7)

               Следователно такова поведение следва да се смята за престъпление в цялата Общност, когато е извършено умишлено или при груба небрежност.

               (8)

               Изброените в приложенията към настоящата директива законодателни актове съдържат разпоредби, които следва да са санкционирани с наказателноправни мерки, за да се гарантира пълна ефективност на правилата за опазване на околната среда.

               (9)

               Задълженията по настоящата директива се отнасят единствено до разпоредбите на законодателните актове, включени в приложенията към настоящата директива, от които произтича задължение за държавите-членки при изпълнението на това законодателство да предвидят забранителни мерки.

               (10)

               Настоящата директива задължава държавите-членки да предвидят в националното си законодателство наказателноправни санкции за сериозни нарушения на разпоредбите на законодателството на Общността, отнасящо се до опазването на околната среда. Настоящата директива не поражда задължения по отношение на прилагането на такива наказания или на друга съществуваща система на правоприлагане в конкретни случаи.

               (11)

               Настоящата директива не засяга други режими на отговорност за увреждане на околната среда по законодателството на Общността или национално законодателство.

               (12)

               Тъй като настоящата директива предвижда минимални правила, държавите-членки могат да приемат или запазят съществуващите по-строги мерки по отношение на ефективната защита на околната среда чрез наказателното право. Такива мерки трябва да бъдат съвместими с Договора.

               (13)

               Държавите-членки предоставят на Комисията информация относно изпълнението на настоящата директива, за да ѝ позволят да оцени ефекта от тази директива.

               (14)

               Доколкото целта на настоящата директива, а именно осигуряването на по-ефективна защита на околната среда, не може да бъде постигната в достатъчна степен от държавите-членки и съответно поради мащаба и последиците на настоящата директива може по-добре да бъде постигната на общностно равнище, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, посочен в същия член, настоящата директива не надхвърля необходимото за постигането на тази цел.

               (15)

               Когато се приема последващо законодателство в областта на околната среда, то следва, където е подходящо, да посочва, че ще се прилага настоящата директива. При необходимост член 3 следва да бъде изменен.

               (16)

               Настоящата директива зачита основните права и съблюдава принципите, признати по-специално от Хартата за основните права на Европейския съюз,

         ПРИЕХА НАСТОЯЩАТА ДИРЕКТИВА:
   Член 1
   Предмет
   Настоящата директива установява мерки, свързани с наказателното право, с цел по-ефективна защита на околната среда.
   Член 2
   Определения
   За целите на настоящата директива:

               а)

               „противозаконно“ означава нарушение на:

                           i)

                           законодателни актове, приети на основание на Договора за ЕО и изброени в приложение А, или

                           ii)

                           по отношение на дейности, попадащи в обхвата на Договора за Евратом — законодателни актове, приети по силата на Договора за Евратом и изброени в приложение Б, или

                           iii)

                           закон или административна разпоредба на държава-членка или решение на компетентен орган на държава-членка, с които се прилага законодателството на Общността, посочено в подточка i) или ii);

               б)

               „защитени видове от дивата флора и фауна“ са:

                           i)

                           за целите на член 3, буква е) — видовете, изброени във:

                                       —

                                       приложение IV към Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна (3);

                                       —

                                       приложение I към Директива 79/409/ЕИО на Съвета от 2 април 1979 г. относно опазването на дивите птици (4), както и видовете, посочени в член 4, параграф 2 от нея;

                           ii)

                           за целите на член 3, буква ж) — видовете, изброени в приложение А или Б към Регламент (ЕО) № 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях (5);

               в)

               „местообитание в защитена зона“ означава всяко местообитание на вид, за който даден район е класифициран като специална защитена зона съгласно член 4, параграф 1 или 2 от Директива 79/409/ЕИО, или всяко естествено местообитание или местообитание на вид, за който дадена територия е определена като специална защитена зона съгласно член 4, параграф 4 от Директива 92/43/ЕИО;

               г)

               „юридическо лице“ означава всеки правен субект, който притежава такъв статут според приложимото национално право, с изключение на държавите или публичните органи, упражняващи държавновластнически правомощия, и публичните международни организации.

         Член 3
   Престъпления
   Държавите-членки гарантират, че следните деяния съставляват престъпление, когато са противозаконни и са извършени умишлено или при груба небрежност:

               а)

               изпускането, емисията или влагането на известно количество материали или йонизиращо лъчение във въздуха, почвата или водата, което причинява или може да причини смърт или сериозни увреждания на което и да е лице или значителни вреди на качеството на въздуха, качеството на почвата или качеството на водата, или на животните или растенията;

               б)

               събирането, транспортирането, възстановяването или обезвреждането на отпадъци, включително надзора над тези операции, както и последваща поддръжка на съоръжения за обезвреждане на отпадъци, включително действията, предприети като търговец или като посредник (управление на отпадъци), които причиняват или могат да причинят смърт или сериозни увреждания на което и да е лице или значителни вреди на качеството на въздуха, качеството на почвата или качеството на водата, или на животните или растенията;

               в)

               превозът на отпадъци, когато тази дейност попада в обхвата на член 2, параграф 35 от Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (6) и се предприема спрямо количества, които не са незначителни, независимо дали се извършва с един или с няколко превоза, които изглеждат свързани;

               г)

               експлоатацията на инсталация, в която се провежда опасна дейност или в която се съхраняват или употребяват опасни вещества или препарати и която причинява или може да причини извън инсталацията смърт или сериозни увреждания на което и да е лице или значителни вреди на качеството на въздуха, качеството на почвата или качеството на водата, или на животните или растенията;

               д)

               производството, обработката, боравенето, употребата, държането, съхранението, транспортирането, вносът, износът или обезвреждането на ядрени материали или други опасни радиоактивни вещества, които причиняват или могат да причинят смърт или сериозни увреждания на което и да е лице или значителни вреди на качеството на въздуха, качеството на почвата или качеството на водата, или на животните или растенията;

               е)

               убиването, унищожаването, притежанието или придобиването на екземпляри от защитени видове от дивата флора или фауна, освен в случаите, когато с деянието се засягат незначителни количества от такива видове и то оказва незначително въздействие върху статуса на опазване на видовете;

               ж)

               търговия с екземпляри от защитени видове от дивата флора или фауна или техни части или продукти, освен в случаите, когато с деянието се засягат незначителни количества от тези видове и то оказва незначително въздействие върху статуса на опазване на такива видове;

               з)

               всяко деяние, което причинява значително влошаване на състоянието на местообитание в рамките на защитена територия;

               и)

               производството, вносът, износът, пускането на пазара или употребата на озоноразрушаващи вещества.

         Член 4
   Подбудителство и помагачество
   Държавите-членки гарантират, че подбудителството и помагачеството в умишлено деяние, посочено в член 3, са наказуеми като престъпление.
   Член 5
   Наказания
   Държавите-членки вземат необходимите мерки, за да гарантират, че престъпленията, посочени в членове 3 и 4, са наказуеми с ефективни, пропорционални и възпиращи наказателноправни санкции.
   Член 6
   Отговорност на юридическите лица
   1.   Държавите-членки гарантират, че юридическите лица могат да бъдат подвеждани под отговорност за престъпленията, посочени в членове 3 и 4, когато тези престъпления са извършени в тяхна полза от лице на ръководна позиция в рамките на юридическото лице, действащо индивидуално или като част от орган на юридическо лице, въз основа на:

               а)

               мандат за представляване на юридическото лице,

               б)

               правомощие за взимане на решения от името на юридическото лице; или

               в)

               правомощие за упражняване на контрол в рамките на юридическото лице.

         2.   Държавите-членки гарантират също така, че юридическо лице може да бъде подвеждано под отговорност в случаите, когато липсата на надзор или контрол от страна на лице, посочено в параграф 1, е направила възможно извършването на престъпление, посочено в членове 3 и 4, в полза на юридическото лице от лице на негово подчинение.
   3.   Отговорността на юридически лица съгласно параграфи 1 и 2 не изключва наказателно преследване на физически лица, които са извършители, подбудители или съучастници в престъпленията, посочени в членове 3 и 4.
   Член 7
   Наказания за юридическите лица
   Държавите-членки вземат необходимите мерки, за да гарантират, че юридическо лице, подведено под отговорност за нарушение по смисъла на член 6, се наказва с ефективни, пропорционални и възпиращи наказания.
   Член 8
   Транспониране
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 26 декември 2010 г.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива, и таблица на съответствието между тези разпоредби и настоящата директива.
   Член 9
   Влизане в сила
   Настоящата директива влиза сила на двадесетия ден след публикуването ѝ в Официален вестник на Европейския съюз.
   Член 10
   Адресати
   Адресати на настоящата директива са държавите-членки.

      Съставено в Страсбург на 19 ноември 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J.-P. JOUYET

      (1)  ОВ C 10, 15.1.2008 г., стр. 47.

      (2)  Становище на Европейския парламент от 21 май 2008 г. (все още непубликувано в Официален вестник) и решение на Съвета от 24 октомври 2008 г.

      (3)  ОВ L 206, 22.7.1992 г., стр. 7.

      (4)  ОВ L 103, 25.4.1979 г., стр. 1.

      (5)  ОВ L 61, 3.3.1997 г., стр. 1.

      (6)  ОВ L 190, 12.7.2006 г., стр. 1.

      ПРИЛОЖЕНИЕ А
      Списък на законодателните актове на Общността, приети на основание на Договора за ЕО, нарушението на които представлява противозаконно деяние съгласно член 2, буква а), подточка i) от настоящата директива

                  —

                  Директива 70/220/ЕИО на Съвета от 20 март 1970 г. за сближаване на законодателствата на държавите-членки относно мерките, които трябва да се предприемат срещу замърсяването на въздуха с емисии от моторните превозни средства (1),

                  —

                  Директива 72/306/ЕИО на Съвета от 2 август 1972 г. за сближаване на законодателствата на държавите-членки относно мерките, които следва да се предприемат срещу емисията на замърсители от дизеловите двигатели, предназначени за употреба в превозните средства (2),

                  —

                  Директива 75/439/ЕИО на Съвета от 16 юни 1975 г. относно обезвреждането на отработени масла (3),

                  —

                  Директива 76/160/ЕИО на Съвета от 8 декември 1975 г. относно качеството на водите за къпане (4),

                  —

                  Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (5),

                  —

                  Директива 77/537/ЕИО на Съвета от 28 юни 1977 г. за сближаване на законодателствата на държавите-членки относно мерките, които трябва да се вземат срещу емисиите на замърсяващи вещества от дизелови двигатели, предназначени за селскостопанските или горските колесни трактори (6),

                  —

                  Директива 78/176/ЕИО на Съвета от 20 февруари 1978 г. относно отпадъци от производството на титанов диоксид (7),

                  —

                  Директива 79/117/ЕИО на Съвета от 21 декември 1978 г. относно забраната за пускане на пазара и употреба на продукти за растителна защита, съдържащи някои активни вещества (8),

                  —

                  Директива 79/409/ЕИО на Съвета от 2 април 1979 г. относно опазването на дивите птици (9),

                  —

                  Директива 82/176/ЕИО на Съвета от 22 март 1982 г. относно пределно допустимите стойности и целевите показатели за качество за заустванията на живак от отрасъла на хлор-алкална електролиза (10),

                  —

                  Директива 83/513/ЕИО на Съвета от 26 септември 1983 г. относно пределно допустимите стойности и целевите показатели за качество за заустванията на кадмий (11),

                  —

                  Директива 84/156/ЕИО на Съвета от 8 март 1984 г. за граничните стойности и целевите показатели за качество за изхвърлянията на живак от други отрасли, освен този на хлор-алкалната електролиза (12),

                  —

                  Директива 84/360/ЕИО на Съвета от 28 юни1984 г. относно борбата със замърсяването на въздуха от промишлени инсталации (13),

                  —

                  Директива 84/491/ЕИО на Съвета от 9 октомври 1984 г. относно пределно допустимите стойности и целевите показатели за качество за заустванията на хексахлорциклохексан (14),

                  —

                  Директива 85/203/ЕИО на Съвета от 7 март 1985 г. относно стандартите за качество на въздуха по отношение на азотните диоксиди (15),

                  —

                  Директива 86/278/ЕИО на Съвета от 12 юни 1986 г. за опазване на околната среда, и по-специално на почвата, при използване на утайки от отпадъчни води в земеделието (16),

                  —

                  Директива 86/280/ЕИО на Съвета от 12 юни 1986 г. относно граничните стойности и целевите показатели за качество за заустванията на някои опасни вещества от списък I от приложението към Директива 76/464/ЕИО (17),

                  —

                  Директива 87/217/ЕИО на Съвета от 19 март 1987 г. относно предотвратяването и намаляването на замърсяването на околната среда с азбест (18),

                  —

                  Директива 90/219/ЕИО на Съвета от 23 април 1990 г. относно работа с генетично модифицирани микроорганизми в контролирани условия (19),

                  —

                  Директива 91/271/ЕИО на Съвета от 21 май 1991 г. за пречистването на градските отпадъчни води (20),

                  —

                  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (21),

                  —

                  Директива 91/676/ЕИО на Съвета от 12 декември 1991 г. за опазване на водите от замърсяване с нитрати от селскостопански източници (22),

                  —

                  Директива 91/689/ЕИО на Съвета от 12 декември 1991 г. относно опасните отпадъци (23),

                  —

                  Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна (24),

                  —

                  Директива 92/112/ЕИО на Съвета от 15 декември 1992 г. относно процедурите за хармонизиране на програмите за намаляване и евентуално премахване на замърсяването, причинявано от отпадъците от производството на титанов двуокис (25),

                  —

                  Директива 94/25/ЕО на Европейския парламент и на Съвета от 16 юни 1994 г. за сближаване на законовите, подзаконовите и административните разпоредби на държавите-членки относно плавателни съдове с развлекателна цел: разпоредбите са изменени с Директива 2003/44/ЕО (26),

                  —

                  Директива 94/62/ЕО на Европейския парламент и на Съвета от 20 декември 1994 г. относно опаковките и отпадъците от опаковки (27),

                  —

                  Директива 94/63/ЕО на Европейския парламент и на Съвета от 20 декември 1994 г. относно ограничаването на емисиите на летливи органични съединения (ЛОС), изпускани при съхранението и превоза на бензини от терминали до бензиностанции (28),

                  —

                  Директива 96/49/ЕО на Съвета от 23 юли 1996 г. относно сближаване на законодателствата на държавите-членки по отношение на железопътния превоз на опасни товари (29),

                  —

                  Директива 96/59/ЕО на Съвета от 16 септември 1996 г. за обезвреждането на полихлорирани бифенили и полихлорирани терфенили (ПХБ/ПХТ) (30),

                  —

                  Директива 96/62/ЕО на Съвета от 27 септември 1996 г. относно оценката и управлението на качеството на околния въздух (31),

                  —

                  Директива 96/82/ЕО на Съвета от 9 декември 1996 г. относно контрола на опасностите от големи аварии, които включват опасни вещества (32),

                  —

                  Директива 97/68/ЕО на Европейския парламент и на Съвета от 16 декември 1997 г. относно сближаване законодателствата на държавите-членки във връзка с мерките за ограничаване емисиите на газообразни и прахообразни замърсители от двигатели с вътрешно горене, инсталирани в извънпътна подвижна техника (33),

                  —

                  Регламент (ЕО) № 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях (34),

                  —

                  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (35),

                  —

                  Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива (36),

                  —

                  Директива 98/83/ЕО на Съвета от 3 ноември 1998 г. относно качеството на водите, предназначени за консумация от човека (37),

                  —

                  Директива 1999/13/ЕО на Съвета от 11 март 1999 г. за ограничаване на емисиите на летливи органични съединения, дължащи се на употребата на органични разтворители в определени дейности и инсталации (38),

                  —

                  Директива 1999/30/ЕО на Съвета от 22 април 1999 г. относно пределно допустимите стойности за серен двуоксид, азотен двуоксид и азотни оксиди, прахови частици и олово в околния въздух (39),

                  —

                  Директива 1999/31/ЕО на Съвета от 26 април 1999 г. относно депонирането на отпадъци (40),

                  —

                  Директива 1999/32/ЕО на Съвета от 26 април 1999 г. относно намаляването на съдържанието на сяра в определени течни горива (41),

                  —

                  Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства (42),

                  —

                  Директива 2000/60/ЕО на Европейския парламент и на Съвета от 23 октомври 2000 г. за установяване рамка за действията на Общността в областта на политиката за водите (43),

                  —

                  Директива 2000/69/ЕО на Европейския парламент и на Съвета от 16 ноември 2000 г. относно пределно допустимите стойности за бензин и въглероден оксид в атмосферния въздух (44),

                  —

                  Директива 2000/76/ЕО на Европейския парламент и на Съвета от 4 декември 2000 г. относно изгарянето на отпадъците (45),

                  —

                  Регламент (ЕО) № 2037/2000 на Европейския парламент и на Съвета от 29 юни 2000 г. относно вещества, които нарушават озоновия слой (46),

                  —

                  Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда (47),

                  —

                  Директива 2001/80/ЕО на Европейския парламент и на Съвета от 23 октомври 2001 г. относно ограничаване на емисиите на определени замърсители във въздуха, изпускани от големи горивни инсталации (48),

                  —

                  Директива 2002/3/ЕО на Европейския парламент и на Съвета от 12 февруари 2002 г. относно озона в атмосферния въздух (49),

                  —

                  Директива 2002/95/ЕО на Европейския парламент и на Съвета от 27 януари 2003 г. относно ограничението за употребата на определени опасни вещества в електрическото и електронното оборудване (50),

                  —

                  Директива 2002/96/ЕО на Европейския парламент и на Съвета от 27 януари 2003 г. относно отпадъци от електрическо и електронно оборудване (ОЕЕО) (51),

                  —

                  Директива 2004/107/ЕО на Европейския парламент и на Съвета от 15 декември 2004 г. относно съдържанието на арсен, кадмий, никел и полициклични ароматни въглеводороди в атмосферния въздух (52),

                  —

                  Регламент (ЕО) № 648/2004 на Европейския парламент и на Съвета от 31 март 2004 г. относно детергентите (53),

                  —

                  Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители (54),

                  —

                  Директива 2005/55/ЕО на Европейския парламент и на Съвета от 28 септември 2005 г. за сближаване на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства (55),

                  —

                  Директива 2005/78/ЕО на Комисията от 14 ноември 2005 г. относно изпълнение на Директива 2005/55/ЕО на Европейския парламент и на Съвета за сближаване законодателствата на държавите-членки относно мерките, които трябва да бъдат взети срещу емисии от замърсяващи газове и частици от двигатели за превозни средства с компресионно запалване, и емисии от замърсяващи частици от двигатели за превозни средства с принудително запалване, използващи гориво природен газ или втечнен нефтен газ, и за изменение на приложения I, II, III, IV и VI към нея (56),

                  —

                  Директива 2006/7/ЕО на Европейския парламент и на Съвета от 15 февруари 2006 г. за управление качеството на водите за къпане (57),

                  —

                  Директива 2006/11/ЕО на Европейския парламент и на Съвета от 15 февруари 2006 г. относно замърсяване, причинено от определени опасни вещества, изпуснати във водната околна среда на Общността (58),

                  —

                  Директива 2006/12/ЕО на Европейския парламент и на Съвета от 5 април 2006 г. относно отпадъците (59),

                  —

                  Директива 2006/21/ЕО на Европейския парламент и на Съвета от 15 март 2006 г. относно управлението на отпадъците от миннодобивните индустрии (60),

                  —

                  Директива 2006/40/ЕО на Европейския парламент и на Съвета от 17 май 2006 г. относно емисиите на климатични системи в моторни превозни средства (61),

                  —

                  Директива 2006/44/ЕО на Европейския парламент и на Съвета от 6 септември 2006 г. относно качеството на сладките води, които се нуждаят от опазване или подобряване с цел да бъдат годни за живота на рибите (62),

                  —

                  Директива 2006/66/ЕО на Европейския парламент и на Съвета от 6 септември 2006 г. относно батерии и акумулатори и отпадъци от батерии и акумулатори (63),

                  —

                  Директива 2006/118/ЕО на Европейския парламент и на Съвета от 12 декември 2006 г. за опазване на подземните води от замърсяване и влошаване на състоянието им (64),

                  —

                  Регламент (ЕО) № 842/2006 на Европейския парламент и на Съвета от 17 май 2006 г. относно някои флуорирани парникови газове (65),

                  —

                  Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (66),

                  —

                  Регламент (ЕО) № 715/2007 на Европейския парламент и на Съвета от 20 юни 2007 г. за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (67),

                  —

                  Регламент (ЕО) № 1418/2007 на Комисията от 29 ноември 2007 г. относно износа за оползотворяване на някои отпадъци, изброени в приложение III или IIIA към Регламент (ЕО) № 1013/2006 на Европейския парламент и на Съвета, в някои страни, за които Решението на ОИСР относно контрола върху трансграничното движение на отпадъци не се прилага (68),

                  —

                  Директива 2008/1/ЕО на Европейския парламент и на Съвета от 15 януари 2008 г. за комплексно предотвратяване и контрол на замърсяването (69).

         (1)  ОВ L 76, 6.4.1970 г., стр. 1.

         (2)  ОВ L 190, 20.8.1972 г., стp. 1.

         (3)  ОВ L 194, 25.7.1975 г., стр. 23.

         (4)  ОВ L 31, 5.2.1976 г., стр. 1.

         (5)  ОВ L 262, 27.9.1976 г., стр. 201.

         (6)  ОВ L 220, 29.8.1977 г., стр. 38.

         (7)  ОВ L 54, 25.2.1978 г., стp. 19.

         (8)  ОВ L 33, 8.2.1979 г., стp. 36.

         (9)  ОВ L 103, 25.4.1979 г., стp. 1.

         (10)  ОВ L 81, 27.3.1982 г., стp. 29.

         (11)  ОВ L 291, 24.10.1983 г., стp. 1.

         (12)  ОВ L 74, 17.3.1984 г., стp. 49.

         (13)  ОВ L 188, 16.7.1984 г., стр. 20.

         (14)  ОВ L 274, 17.10.1984 г., стp. 11.

         (15)  ОВ L 87, 27.3.1985 г., стp. 1.

         (16)  ОВ L 181, 4.7.1986 г., стр. 6.

         (17)  ОВ L 181, 4.7.1986 г., стр. 16.

         (18)  ОВ L 85, 28.3.1987 г., стp. 40.

         (19)  ОВ L 117, 8.5.1990 г., стp. 1.

         (20)  ОВ L 135, 30.5.1991 г., стр. 40.

         (21)  ОВ L 230, 19.8.1991 г., стр. 1.

         (22)  ОВ L 375, 31.12.1991 г., стp. 1.

         (23)  ОВ L 377, 31.12.1991 г., стр. 20.

         (24)  ОВ L 206, 22.7.1992 г., стр. 7.

         (25)  ОВ L 409, 31.12.1992 г., стp. 11.

         (26)  ОВ L 214, 26.8.2003 г., стр. 18.

         (27)  ОВ L 365, 31.12.1994 г., стр. 10.

         (28)  ОВ L 365, 31.12.1994 г., стр. 24.

         (29)  ОВ L 235, 17.9.1996 г., стр. 25.

         (30)  ОВ L 243, 24.9.1996 г., стp. 31.

         (31)  ОВ L 296, 21.11.1996 г., стp. 55.

         (32)  ОВ L 10, 14.1.1997 г., стр. 13.

         (33)  ОВ L 59, 27.2.1998 г., стр. 1.

         (34)  ОВ L 61, 3.3.1997 г., стp. 1.

         (35)  ОВ L 123, 24.4.1998 г., стp. 1.

         (36)  ОВ L 350, 28.12.1998 г., стp. 58.

         (37)  ОВ L 330, 5.12.1998 г., стр. 32.

         (38)  ОВ L 85, 29.3.1999 г., стр. 1.

         (39)  ОВ L 163, 29.6.1999 г., стp. 41.

         (40)  ОВ L 182, 16.7.1999 г., стр. 1.

         (41)  ОВ L 121, 11.5.1999 г., стp. 13.

         (42)  ОВ L 269, 21.10.2000 г., стp. 34.

         (43)  ОВ L 327, 22.12.2000 г., стp. 1.

         (44)  ОВ L 313, 13.12.2000 г., стp. 12.

         (45)  ОВ L 332, 28.12.2000 г., стp. 91.

         (46)  ОВ L 244, 29.9.2000 г., стр. 1.

         (47)  ОВ L 106, 17.4.2001 г., стp. 1.

         (48)  ОВ L 309, 27.11.2001 г., стp. 1.

         (49)  ОВ L 67, 9.3.2002 г., стp. 14.

         (50)  ОВ L 37, 13.2.2003 г., стр. 19.

         (51)  ОВ L 37, 13.2.2003 г., стp. 24.

         (52)  ОВ L 23, 26.1.2005 г., стp. 3.

         (53)  ОВ L 104, 8.4.2004 г., стp. 1.

         (54)  ОВ L 158, 30.4.2004 г., стp. 7.

         (55)  ОВ L 275, 20.10.2005 г., стp. 1.

         (56)  ОВ L 313, 29.11.2005 г., стp. 1.

         (57)  ОВ L 64, 4.3.2006 г., стp. 37.

         (58)  ОВ L 64, 4.3.2006 г., стp. 52.

         (59)  ОВ L 114, 27.4.2006 г., стр. 9.

         (60)  ОВ L 102, 11.4.2006 г., стр. 15.

         (61)  ОВ L 161, 14.6.2006 г., стр. 12.

         (62)  ОВ L 264, 25.9.2006 г., стр. 20.

         (63)  ОВ L 266, 26.9.2006 г., стр. 1.

         (64)  ОВ L 372, 27.12.2006 г., стр. 19.

         (65)  ОВ L 161, 14.6.2006 г., стр. 1.

         (66)  ОВ L 190, 12.7.2006 г., стр. 1.

         (67)  ОВ L 171, 29.6.2007 г., стр. 1.

         (68)  ОВ L 316, 4.12.2007 г., стр. 6.

         (69)  ОВ L 24, 29.1.2008 г., стр. 8.

      ПРИЛОЖЕНИЕ Б
      Списък на законодателните актове на Общността, приети на основание на Договора за Евратом, нарушението на които представлява противозаконно деяние съгласно член 2, буква а), подточка ii) от настоящата директива

                  —

                  Директива 96/29/Евратом на Съвета от 13 май 1996 г. за постановяване на основните норми на безопасност за защита на здравето на работниците и населението срещу опасностите, произтичащи от йонизиращото лъчение (1);

                  —

                  Директива 2003/122/Евратом на Съвета от 22 декември 2003 г. относно контрола на високоактивните закрити радиоактивни източници и безстопанствените източници (2);

                  —

                  Директива 2006/117/Евратом на Съвета от 20 ноември 2006 г. за надзор и контрол на превоза на радиоактивни отпадъци и отработено гориво (3).

         (1)  ОВ L 159, 29.6.1996 г., стp. 1.

         (2)  ОВ L 346, 31.12.2003 г., стp. 57.

         (3)  ОВ L 337, 5.12.2006 г., стp. 21.